text: Да се надяваме, че и за тях има надежда, че някъде в сърцата им се е скрила частица вяра, водеща към спасение и по-добър и смислен път. Но нека не позволяваме на негативните мисли да нахлуват, нека не влизаме в ролята на съдници, а предадем и разпространим добротата и усмивките си с цялото си същество.
  Може би по-често трябва да се вглеждаме в детските очи и искрени креативни слова. Децата с чистите си души и сърца са истински способни да ни покажат какво е състрадание и да направят видими измеренията на радостта и мечтите. Духът, който Коледа носи със себе си и искрицата надежда, която пламва в сърцата ни тя е най – ценното нещо, което може да притежава един човек – свободата да обича и вярва!
  Защото вярата е нашето чудо, да усмихнем едно посърнало лице, да дарим надежда на едно сърце, това нима не е нашата магнетична сила…